Μονπελιέ ΕΣΚ

Η Μονπελιέ Ερώ ΣΚ (γαλλικά: Montpellier Hérault SC) είναι γαλλικός ποδοσφαιρικός σύλλογος με έδρα την πόλη Μονπελιέ. Έγινε επαγγελματικός σύλλογος το 1978 και αγωνίζεται στην κορυφαία κατηγορία στο γαλλικό πρωτάθλημα ποδοσφαίρου. Η ομάδα υπάρχει από το 1919 ως ΄΄Σταντ Ολιμπίκ ντε Μονπελιέ΄΄, ωστόσο, ως ημερομηνία ίδρυσής της αναγράφεται το 1974, όταν και πέρασε στην ιδιοκτησία του σημερινού προέδρου Λουί Νικολέν.

 Αντιπαλότητες 
Οι οπαδοί της Μονπελιέ θεωρούν την Νιμ ως την μεγαλύτερή τους αντίπαλο σε μια αντιπαλότητα που ξεκίνησε να γίνεται πιο σημαντική από τις αρχές τις δεκαετίας του 1980 όταν οι "Nîmois" είχαν την υπεροχή τοπικά. Ο Λουί Νικολέν – ο οποίος αγόρασε την Μονπελιέ την δεκαετία του 1970 – έδειξε ότι χαιρόταν να συμβάλλει κι αυτός σε αυτή τη κόντρα φέρνοντας πρώην παίκτες της Νιμ στην ομάδα, όπως ο Μισέλ Μεζί. Ο Μεζί συμφώνησε να γίνει μέλος της Μονπελιέ πριν από το τέλος της σεζόν 1978–79 και αποκλείστηκε από την ομάδα για το υπόλοιπο της σεζόν από τον πρόεδρο της Νιμ μετά την υπογραφή της συμφωνίας. Όταν η Νιμ και η Μονπελιέ βρέθηκαν ταυτόχρονα στην Λιγκ 2, η αντιπαλότητα έγινε ακόμα πιο μεγάλη, καθώς η τοπική δύναμη άρχισε να περνάει στην πλευρά της Μονπελιέ. Το αποκορύφωμα αυτής της αντιπαλότητας ήρθε στα ημιτελικά του Κυπέλλου Γαλλίας της σεζόν 1995–96. Η δυσαρεστημένη Νιμ, που τώρα βρισκόταν στη Νασιονάλ, υπερκέρασε το εμπόδιο της Μονπελιέ, που βρισκόταν στη Λιγκ 1, κερδίζοντάς την με 1-0.

 Λέσχες οπαδών 
200px|μικρογραφία|Οπαδοί της ομάδας πανηγυρίζουν την κατάκτηση του Γαλλικού Πρωταθλήματος στην Place de la Comédie
Ο "εγκέφαλος" των διάφορων συνδέσμων και λεσχών οπαδών της MHSC είναι το « Club Central des Supporters » (Κεντρικός Σύνδεσμος Οπαδών), με έτος ίδρυσης το 1977 από τον Μπερνάρ Σοκορό, στη διάρκεια της ίδρυσης της « Butte », με αφορμή την είσοδο της γειτονικής Νιμ στο θεσμό του Κυπέλλου Γαλλίας. Καταλαμβάνει πλέον την κερκίδα « Larzac ».Supporters, pailladin.free.fr, 19 octobre 2010

Ανάμεσα στους πιο πρόσφατους συνδέσμους βρίσκουμε τον « Kop Wolf 34 », γνωστό παλιότερα ως « Gévaudan's Wolves 09 », ο οποίος ιδρύθηκε τον Αύγουστο 2009 στην κερκίδα « Gévaudan » και που πλέον καταλαμβάνει την κερκίδα « Corbières »,Présentation du Kop Wolf 34, kw34.fr, 19 octobre 2010 τον « Camarga Unitat », με έτος ίδρυσης το 2011 και που βρίσκεται επίσης εγκατεστημένος στην κερκίδα « Corbières » αφού πρώτα βρισκόταν στις κερκίδες « Petite Camargue » και « Larzac »,Camarga Unitat débarque, Nicolas Guyonnet, www.20minutes.fr, 15 juin 2011 τον « Montpellier Club Narbonnais » με έτος ίδρυσης το 2011 και που αποτελείται από οπαδούς προερχόμενους από την Ωντ, και τους « Exilés du 34 », ο οποίος ιδρύθηκε το 2012 και περιλαμβάνει τους οπαδούς της ομάδας που κατοικούν στην περιοχή του Παρισιού.

Η ομάδα έχει επίσης άλλα δύο γκρουπ οπαδών. Την « Butte Paillade 91 » που βρίσκεται στην κερκίδα « Étang de Thau », πιο γνωστή με την ονομασία « La Butte » και με έτος ίδρυσης το 1991 όποτε και ιδρύθηκε από μέλη των « Rangers » ως τμήμα του « Club Central des Supporters ». Καθίσταται σε σύντομο χρονικό διάστημα αυτόνομη και αποτελεί το πλέον ιστορικό γκρουπ οπαδών της Μονπελιέ.

Η « Armata Ultras 02 » με έτος ίδρυσης το 2002, ένα άλλο γκρουπ οπαδών του συλλόγου, έχει επίσης ως βάση την κερκίδα « Étang de Thau » ακριβώς δίπλα στην « Butte Paillade 91 ». Αυτό το γκρουπ δίνει πάντα το παρών στους εκτός έδρας αγώνες της ομάδας έχοντας χάσει μόλις έναν αγώνα στα οχτώ χρόνια ύπαρξής του. Λόγω κωλυσιεργιών, δεν είχε καταφέρει να ταξιδέψει στο Αζαξιό. Την 1η Φεβρουαρίου 2011, "μπαίνει λουκέτο" στην « Butte Paillade 91 » από το Υπουργείο Εσωτερικών της Γαλλίας μετά από πρόκληση επεισοδίων, με τα τελευταία να λαμβάνουν χώρα στην Ρενς πριν από την έναρξη του αγώνα με αντίπαλο την ομώνυμη ομάδα για την φάση των 32 του Κυπέλλου Γαλλίας.La Butte Paillade suspendue 4 mois, 20minutes.fr, 19 février 2011 Το άλλο γκρουπ οπαδών, η « Armata Ultras 02 », αποφασίζει τότε σε ένδειξη συμπαράστασης να αναστείλει τις δραστηριότητές του για την περίοδο τιμωρίας της « Butte Paillade 91 ».Les Armata Ultras se mettent en sommeil , lagaseta-football.com, 19 février 2011

Ανάμεσα στους πλέον γνωστούς οπαδούς της MHSC, αξίζει να αναφερθούν οι Μισέλ Γκαλαμπρύ,Entretien avec Michel Galabru , montpellierinteractif.com, 22 février 2011 από την δεκαετία του 1930, Ρεμί ΓκαγιάρRémi Gaillard : "Je savoure encore plus maintenant" , webmhsc.com, 26 novembre 2010 ή ακόμα ο Ρισάρ Γκασκέ.Gasquet : « Ici, je me sens chez moi » , midilibre.com, 26 novembre 2010

Στις 2 Νοεμβρίου 2010, ένα σύμφωνο για την ανάπτυξη και την συνεργασία στην πάλη απέναντι στην βία και τον ρατσισμό στη διάρκεια των αγώνων ποδοσφαίρου της MHSC υπεγράφη ανάμεσα στον σύλλογο, την νομαρχία του Ερώ, τον εισαγγελικό εκπρόσωπο της Γαλλικής Δημοκρατίας στην περιοχή, τη διοικητική αρχή της ευρύτερης περιοχής του Μονπελιέ, τα συνδικάτα των Μέσων Μεταφοράς του Μονπελιέ και την δημοτική αρχή του Μονπελιέ. Αυτό το σύμφωνο είναι το πρώτο σε εθνικό επίπεδο και έχει ως στόχο την καλύτερη προετοιμασία, οργάνωση και συντονισμένη δράση με την ευκαιρία των αγώνων της Μονπελιέ.sécuriser le stade et ses abords, 20minutes.fr, 4 novembre 2010

 Παίκτες 

 Σημειώσεις 

 Προπονητές 
+ Προπονητές από το 1924  ΑΑ Όνομα Περίοδος 1  Βίκτορ Γκίμπσον 1924–1926 2  Ρενέ Ντεντιέ 1927–1933 3  Ρενέ Ντεντιέ 1935–1936 4  Ζυλ Ντεβακέζ 1936–1937 5  Ίστβαν Μπέρετς 1937–1938 6  Ζοζέφ Αζεμά Ιαν. 1938–1939 7  Γκαμπριέλ Μπενεζέκ 1945–1946 8    Ζορζ Κραμέρ 1946–1948 9  Ζορζ Βινκελμάνς 1948–1950 10  Ζαν Μπαστιάν 1950–1951 11  Ίστβαν Ζαντάβσκι 1951–1952 12  Λουίς Καθάρο 1952–1953 13  Ζυλιάν Νταρουί 1953–1954 14  Μαρσέλ Τομαζοβέρ 1954–1956 15  Ίστβαν Ζαντάβσκι 1956–1958 16  Ερβέ Μιρούζ 1958–1963 17  Λουί Φαβρ 1963–1968 18  Ροζέ Ρολιόν 1968–1969 19  Μάριαν Μπορόφσκι 1969–1970 20  Ερβέ Μιρούζ 1970–1974 21  Αντρέ Κριστόλ 1974–Ιαν. 1976 22  Λουί Φαβρ Ιαν. 1976–1976 23  Ρομπέρ Νουζαρέ 1976–1980 24  Καντέρ Φιρούντ 1980–1982 25  Ζακ Μπονέ 1982–1984 26  Ρομπέρ Νουζαρέ 1984–1985 27  Μισέλ Μεζί 1985–1987 28  Πιέρ Μοσκά 1987–1989 29  Αιμέ Ζακέ 1989–Φεβ. 1990 30  Μισέλ Μεζί Φεβ. 1990–1990 31  Χένρικ Κάσπερτσακ 1990–1992 32  Ζεράρ Ζιλί 1992–1994 33  Μισέλ Μεζί 1994–1998 34  Ζαν-Λουί Γκασέ 1998–2000 35  Μισέλ Μεζί 2000–2002 36  Ζεράρ Μπερναρντέ 2002–2004 37  Ρομπέρ Νουζαρέ 2004–2005 38  Ζαν-Φρανσουά Ντομέργκ 2005–Μάιος 2007 39  Ρολλάν Κουρμπίς Μάιος 2007–2009 40  Ρενέ Ζιράρ 2009–2013 41  Ζαν Φερναντές  1 Ιουλ 2013 – 5 Δεκ 2013 42  Rolland Courbis 9 Δεκ 2013 – 25 Δεκ 2015 43 Pascal BaillsBruno Martini 27 Δεκ 2015 – 26 Ιαν 2016 44 Frédéric Hantz 26 Ιαν 2016–

 Διακρίσεις 
Η Μονπελιέ έχει κατακτήσει σε κορυφαίο επίπεδο 2 φορές το Κύπελλο Γαλλίας (κερδίζοντας με 2-0 την Σετ το 1929 και με 2-1 την Ρασίγκ Κλαμπ Παρί το 1990) και μια φορά το θερινό Λιγκ Καπ Γαλλίας (κερδίζοντας με 3-1 την Ανζέ ΣΚΟ το 1992). Το 1999 διακρίθηκε στο Κύπελλο Ιντερτότο επιτυχαίνοντας την εξοδο στο Κύπελλο ΟΥΕΦΑ εκείνης της χρονιάς κερδίζοντας το Αμβούργο. Την σεζόν 2011-12 κατέκτησε για πρώτη φορά στην ιστορία της την Λιγκ 1 με τρεις βαθμούς διαφορά από την δεύτερη Παρί Σεν Ζερμέν, διαφορά την οποία διατηρούσε με αυξομειώσεις από τον Δεκέμβριο.

 Παραπομπές 

 Εξωτερικοί σύνδεσμοι 

Επίσημη Ιστοσελίδα Ομάδας

Μονπελιε
Κατηγορία:Ιδρύσεις ποδοσφαιρικών ομάδων το 1919